32003R1852
L 271/13
JURNALUL OFÍCIAL AL UNIUNII EUROPENE
REGULAMENTUL (CE) NR. 1852/2003 AL COMISIEI
din 21 octombrie 2003
de autorizare a utilizării pe o perioadă de 10 ani a unui coccidiostatic în hrana animalelor
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), astfel cum a fost modificată ultima dată prin Regulamentul (CE) nr. 1847/2003 al Comisiei (2), în special articolele 3 și 9,
întrucât:
(1)
Directiva 70/524/CEE prevede ca statele membre să dispună ca nici un aditiv să nu fie pus în circulație dacă nu a fost acordată o autorizare comunitară.
(2)
În cazul aditivilor enumerați în partea I din anexa C la Directiva 70/524/CEE, care include coccidiostatice și alte substanțe medicamentoase, se poate acorda o autorizare legată de persoana responsabilă de punerea lor în circulație. Autorizarea se poate acorda pentru o perioadă de 10 ani, dacă sunt îndeplinite toate condițiile în materie stabilite de directiva menționată.
(3)
Din examinarea cererii prezentate pentru autorizarea pe o perioadă de 10 ani a preparatului coccidiostatic „Sacox 120 microGranulate” se constată că produsul respectiv îndeplinește condițiile în materie prevăzute de Directiva 70/524/CEE.
Comitetul științific pentru nutriția animalelor a emis un aviz favorabil cu privire la siguranța și efectele favorabile ale preparatului coccidiostatic care aparține grupei „coccidiostatice și alte produse medicamentoase”, pentru puicuțele crescute pentru ouat.
(4)
În consecință, preparatul coccidiostatic „Sacox 120 microGranulate” ar trebui să fie autorizat pentru o perioadă de 10 ani și inclus în lista aditivilor autorizați, legați de persoana responsabilă de punerea în circulație a acestora și autorizați pentru 10 ani, în conformitate cu Directiva 70/524/CEE.
(5)
Din examinarea cererii se constată că sunt necesare anumite proceduri pentru protecția lucrătorilor împotriva expunerii la aditivul „Sacox 120 microGranulate”. Cu toatea acestea, protecția este asigurată prin aplicarea Directivei 89/391/CEE a Consiliului din 12 iunie 1989 privind introducerea măsurilor de natură să promoveze ameliorarea siguranței și a sănătății lucrătorilor la locul de muncă (3).
(6)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Se autorizează utilizarea aditivului „Sacox 120 microGranulate” care aparține grupei „coccidiostatice și alte substanțe medicamentoase”, specificate în anexă, ca aditiv în furaje, în condițiile stabilite de anexă.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 octombrie 2003.